ESET: επίσημη απάντηση στην δημοσίευση του iGuRu.gr - iGuRu
home / news / ESET: επίσημη απάντηση στην δημοσίευση του iGuRu.gr
ESET: επίσημη απάντηση στην δημοσίευση του iGuRu.gr
13 Φεβρουαρίου, 2020, 7:00 μμ in news
Πριν από μερικές ημέρες δημοσιεύσαμε το “ESET χρυσή η εταιρεία αλλά μόνο στην AV-Comparatives.”
Η δημοσίευση συμπεριελάμβανε ένα δελτίο τύπου της εταιρείας που ανακοίνωνε ότι το λογισμικό της διακρίθηκε με χρυσό και χάλκινο βραβείο στην έκθεση «Summary Report 2019» του AV-Comparatives.
Η ESET ως γνωστό είναι μια από τις πιο αξιόπιστες εταιρείες στην αγορά, όμως θεώρησα σωστό να δημοσιεύσω και μια ερώτηση που με απασχολούσε καιρό.
Μια εισαγωγή για αυτή την ερώτηση είχα κάνει στην δημοσίευση Windows 10: τα καλύτερα antivirus για οικιακούς χρήστες. Συνεχίζοντας λοιπόν ανέφερα:
Σήμερα λοιπόν επικοινώνησε μαζί μας ο κος Νεόφυτος Νεοφύτου, Διευθύνων Σύμβουλος της ESET Hellas & Cyprus για να απαντήσει στα ερωτήματά μας.
Ο κος Νεοφύτου ανέφερε:
“Η ESET συμμετέχει τακτικά σε δοκιμές του AV-Test με τις εταιρικές της λύσεις, καθώς στην παρούσα φάση εστιάζουμε στο χαρτοφυλάκιο προϊόντων για επιχειρήσεις και οργανισμούς. Επιπλέον, τα προϊόντα της ESET συμμετέχουν στις δοκιμές και άλλων σημαντικών οργανισμών, όπως Virus Bulletin, AV-Comparatives ή SE Labs. Σε κάθε περίπτωση, συνιστούμε στους χρήστες να επιλέγουν προϊόντα βασιζόμενοι στην εμπειρία τους, και όχι να ακολουθούν τα συμπεράσματα μιας συγκεκριμένης δοκιμής. “
Ο κος Ν. Νεοφύτου μας δήλωσε ότι το brand name της εταιρείας υπάρχει στις λίστες του AV-Test, αλλά μόνο στα προϊόντα που αφορούν τις επιχειρήσεις και όχι στα οικιακά συστήματα. Πραγματικά σε αυτό το link μπορείτε να δείτε το λογότυπο της ESET, αλλά μόνο κάτω από την κατηγορία Business.
Θα πρέπει να τονίσουμε την τελευταία πρόταση του κου Ν. Νεοφύτου που αναφέρει:
Σε κάθε περίπτωση, συνιστούμε στους χρήστες να επιλέγουν προϊόντα βασιζόμενοι στην εμπειρία τους, και όχι να ακολουθούν τα συμπεράσματα μιας συγκεκριμένης δοκιμής.
Η άμεση απάντηση της εταιρείας στην δημοσίευση του iGuRu.gr μας δείχνει τι σημαίνει επαγγελματισμός και ενδιαφέρον για τον τελικό χρήστη που θέτει ερωτήματα.
Το σοβαρό προφίλ της εταιρείας, το πολύ αξιόπιστο λογισμικό αλλά και ένας Διευθύνων Σύμβουλος που τονίζει το “εμπιστευτείτε την εμπειρία σας και όχι τις δοκιμές”, μάλλον μας έδωσαν τις απαντήσεις που ζητούσαμε.
ESET: επίσημη απάντηση στην δημοσίευση του iGuRu.gr was last modified: 13 Φεβρουαρίου, 2020, 7:01 μμ by giorgos
Κατηγορία: newsΕτικέτα: Eset Nod32, eset:
ESET οδηγίες για την προστασία παιδιών στα social media
Previous Post: « Windows 7 πως να συνεχίσετε τα updates από την Microsoft
Next Post: Avast ξεκινάει έρευνα για την συλλογή δεδομένων »